**Nu mă uita**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când noaptea pare un străjer înfrigurat,

Când țipătul iubirii-n zări se-adună,

Când ninge peste pietre ne-ncetat

Şi țurțurii de gheță-n geam răsună,

Nu mă uita

Si fă-mă să respir în părul tău albit

De iarna vieții,

Ce-n lacrimile mele s-a topit

Si-acum mi-acoperă cărarea tinereții.

Nu mă uita,

Voi fi o adiere sălăşluind în geamul tău aprins,

Îți voi şopti cu buze de tăcere

Dorințele ce în inimă s-au stins

Si prin tărâmul zării înghețate,

Ca-ntr-un ocean de stele căzătoare,

Îmi voi aşterne lacrimile toate

Să se topească prin iarna trecătoare!

Priveşte iubite la noi,

Am rămas oameni trişti de zăpadă!

Ne privim precum două statui

Sub ninsoarea care curge grămadă.

Priveşte iubite la noi,

Suntem freamăt de ramuri în zare

Desenând peste albul feeric

O poveste îngropată-n ninsoare!